《张孺人九十六岁签判求眉寿堂诗二首》
宋代·苏籀

鹊巢流庆嗣如参，鹤发人间仰达尊。
经眼尽知三世事，含饴已看几重孙。
承颜捧诏疏封邑，扇枕温床不倚门。
取数西方无量佛，满堂氛馥贝多翻。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。